《储福观谒唐玉真公主祠》
宋代·程公许

华萼楼前花冥冥，三郎雅知睦天伦。
脂田恩厚说屣轻，独将泡影观此身。
碧瑶六六秀蜀岷，朝来郁勃连夕曛，
石坛虚呵存谷神。笳鼓惊散羯鼓春，
兄来问信杳莫闻。瑶池宴酣归未醒，
千岩万壑空烟云。一念之差隔几尘，
蓬莱谁堆有太真。平生我亦厌俗氛，
秘籙曾受金阙君。玄机偿有三生因，
不妨牧羊学初平。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。